Document ID: 32005D0302

KOMISJONI OTSUS,
31. märts 2005,
millega muudetakse otsust 97/467/EÜ seoses Horvaatia ühe ettevõtte arvamisega nende kolmandate riikide ettevõtete ajutistesse loeteludesse, millest liikmesriikidel lubatakse importida silerinnaliste lindude liha
(teatavaks tehtud numbri K(2005) 985 all)
(EMPs kohaldatav tekst)
(2005/302/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ vaheperioodiks nende kolmandate riikide ajutiste loetelude koostamise tingimuste kohta, millest liikmesriikidel lubatakse importida teatavaid loomseid saadusi, kalandussaadusi või elusaid kahepoolmelisi karploomi, (1) eriti selle artikli 2 lõiget 4,
ning arvestades järgmist:
(1)
Komisjoni 7. juuli 1997. aasta otsuses 97/467/EÜ, millega on koostatakse ajutised loetelud kolmandate riikide ettevõtete kohta, millest liikmesriigid lubavad importida küülikuliha ja tehistingimustes peetavate ulukite liha, (2) sätestatakse nende kolmandates riikides asuvate ettevõtete ajutised loetelud, millest liikmesriikidel lubatakse importida tehistingimustes peetavate ulukite liha, küülikuliha ja silerinnaliste lindude liha.
(2)
Horvaatia on esitanud ühe silerinnaliste lindude liha tootva ettevõtte nime, mille kohta pädevad asutused tõendavad, et ettevõte vastab ühenduse eeskirjadele.
(3)
Seetõttu tuleks see ettevõte lisada otsuses 97/467/EÜ sätestatud loeteludesse.
(4)
Kuna asjaomast ettevõtet ei ole kohapeal veel kontrollitud, siis vastavalt nõukogu 18. detsembri 1997. aasta direktiivile 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (3) ei või sellest ettevõttest imporditavate toodete füüsilise kontrolli sagedust vähendada.
(5)
Seepärast tuleks vastavalt muuta otsust 97/467/EÜ.
(6)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE
Artikkel 1
Otsuse 97/467/EÜ II lisa muudetakse vastavalt käesoleva otsuse lisale.
Artikkel 2
Käesolevat otsust kohaldatakse alates 21. aprillist 2005.
Artikkel 3
Käesolev otsus on adresseeritud liikmesriikidele.
Brüssel, 31. märts 2005

Labels: 17
0
3
6
18